Oltinko‘l tumani hokimi Nazirjon O‘rinboyev vafot etdi

Andijon viloyati Oltinko‘l tumani hokimi 54 yoshli Nazirjon O‘rinboyev 7-oktyabr kuni vafot etdi. “Daryo” manbasining so‘zlariga ko‘ra, hokim pnevmoniya kasalligi asoratlari va o‘tkir yurak qon-tomir yetishmovchiligidan vafot etgan.

 Nazirjon O‘rinboyev.
Nazirjon O‘rinboyev 1966-yilda Oltinko‘l tumanida tug‘ilgan. 1989-yil Andijon davlat pedagogika institutini tamomlagan. Mahalliy ichki ishlar tizimida xizmat qilgan, xususan, 2014—2017-yillarda Andijon viloyati IIB Huquqbuzarliklarning oldini olish boshqarmasi boshlig‘i lavozimida ishlagan.
O‘rinboyev Oltinko‘l tumaniga hokim etib tayinlanguniga qadar qadar Andijon viloyati “Agroservis MTP” kompaniyasi raisining o‘rinbosari sifatida ishlagan. U 2018-yil 20-oktabrida Oltinko‘l tumaniga hokim etib tayinlangan edi.
29-sentabr kuni pnevmoniyadan davolanayotgan Xonobod shahri hokimi Musaxon Mamadaliyev o‘tkir yurak qon-tomir yetishmovchiligidan vafot etgan edi. Sentabr oyi o‘rtalarida Andijon viloyatida to‘rtta hokim – Xonobod shahri va Oltinko‘l tumani hokimlaridan tashqari, Paxtaobod va Shahrixon tumanlari rahbarlari ham pnevmoniyadan davolanayotgani haqida xabar berilgan edi.